Rohde hoor Dinsdag of hy mag appelleer | Netwerk24
Rohde hoor Dinsdag of hy mag appelleer
Deur Maygene de Wee 16 April 2019 05:58
Die veroordeelde moordenaar Jason Rohde hoor Dinsdag of sy aansoek om verlof tot appèl teen sy vonnis goedgekeur is.
Jason Rohde Foto: Jaco Marais
Rohde se regspan het sy aansoek in Maart vanjaar by die hooggeregshof in Kaapstad ingedien kort nadat hy gevonnis is.
Rohde (50) is 18 jaar tronkstraf opgelê weens die moord op sy vrou, Susan, en nog vyf jaar weens regsverydeling nadat hy in November 2018 skuldig bevind is. Hy dien tans tronkstraf van effektief 20 jaar uit.
Susan Rohde se lyk is in Julie 2017 in die egpaar se hotelkamer in die Spier-hotel buite Stellenbosch gevind.
Rohde voer aan die hof het sy vonnis op ’n “onaanvaarbare en onregterlike” wyse benader, wat op “heftige persoonlike kritiek en ’n aanval” neergekom het.
Luidens die aansoek is die skuldigbevinding op veronderstelling, vermoede en verskeie persoonlike oorwegings” gegrond.